Document ID: 31996R2184

ΚΑΝΟΝΙΣΜΟΣ (ΕΚ) αριθ. 2184/96 ΤΟΥ ΣΥΜΒΟΥΛΙΟΥ της 28ης Οκτωβρίου 1996 σχετικά με τις εισαγωγές ρυζιού αιγυπτιακής καταγωγής και προελεύσεως
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι η Κοινότητα και η Αραβική Δημοκρατία της Αιγύπτου συμφώνησαν, με ανταλλαγή επιστολών, ότι ο δασμός που εφαρμόζεται κατά την εισαγωγή ρυζιού (κωδικός ΣΟ 1006) το οποίο προέρχεται και κατάγεται από την Αίγυπτο υπολογίζεται σύμφωνα με το άρθρο 12 του κανονισμού (ΕΟΚ) αριθ. 1418/76 του Συμβουλίου, της 21ης Ιουνίου 1976, για την κοινή οργάνωση αγοράς στον τομέα του ρυζιού (1), μειωμένος κατά ποσό ισοδύναμο προς το 25 % της αξίας του εν λόγω δασμού, και ότι η παραχωρηθείσα μείωση δεν εξαρτάται πλέον από την είσπραξη από την Αίγυπτο φόρου κατά την εξαγωγή του προϊόντος 7
ότι θα πρέπει να καταργηθεί ο κανονισμός (ΕΟΚ) αριθ. 1250/77 του Συμβουλίου, της 17ης Μαΐου 1977, για τις εισαγωγές ρυζιού από την Αραβική Δημοκρατία της Αιγύπτου (2),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο δασμός ο οποίος εφαρμόζεται κατά την εισαγωγή στην Κοινότητα ρυζιού (κωδικός ΣΟ 1006) το οποίο προέρχεται και κατάγεται από την Αίγυπτο υπολογίζεται σύμφωνα με το άρθρο 12 του κανονισμού (ΕΟΚ) αριθ. 1418/76, μειωμένος κατά ποσό ισοδύναμο προς το 25 % της αξίας του εν λόγω δασμού, εντός ανωτάτου ορίου ετησίου όγκου 32 000 τόνων.
Άρθρο 2
Οι λεπτομέρειες εφαρμογής του παρόντος κανονισμού, συμπεριλαμβανομένων και των ενδεχομένων μέτρων εποπτείας, εγκρίνονται με τη διαδικασία του άρθρου 27 του κανονισμού (ΕΟΚ) αριθ. 1418/76.
Άρθρο 3
Ο κανονισμός (ΕΟΚ) αριθ. 1250/77 καταργείται.
Άρθρο 4
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Μαΐου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 28 Οκτωβρίου 1996.

Labels: 3
17
18